Zoznam aktuálnych hygienicko-epidemiologických opatrení pre Materskú školu Mládežnícka 2 v Košiciach-Šaci a celkovej organizácii chodu

zariadenia na zamedzenie šírenia nákazy:

|  |
| --- |
| Prevádzka školy je od 1.6.2020 upravená od 6.30 – 15.30 hod. |
| Ranné schádzanie detí začína v konkrétnej triede do ktorej je dieťa dočasne zaradené. V tejto triede je dieťa až do rozchádzania a ukončenia prevádzky MŠ. |
| Zberné triedy sa do konca šk. roka 2019/2020 rušia. |

* Do priestorov materskej školy nesmie vstúpiť nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) ." Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 materská škola informuje príslušný RÚVZ tak, ako je to v prípade iných infekčných ochorení," informoval rezort školstva.
* Minimalizuje sa zhromažďovanie osôb pred materskou školou.
* Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by nemal presiahnuť 10 minút. Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia, pričom v rámci možností nevstupuje do triedy.
* Odprevádzať a vyprevádzať škôlkara môže len osoba žijúca s dieťaťom v spoločnej domácnosti. V prípade, že pôjde o súrodenca, musí byť starší ako desať rokov. Rodič môže škôlkara odprevadiť do priestorov škôlky a ostať s ním v šatni maximálne desať minút.
* Materská škola prednostne prijíma deti zdravotníckych pracovníkov, policajtov, hasičov, ozbrojených síl, deti pedagogických a odborných pracovníkov, deti rodičov, ktorí vykonávajú prácu na pracovisku a tiež deti, ktoré majú od 1. septembra plniť povinnú školskú dochádzku.
* Všetky dospelé osoby pri vstupe do budovy školy použijú bezkontaktný dezinfekčný prostriedok vhodne umiestnený a označený piktogramami.
* Zamestnanec materskej školy zabezpečuje organizáciu príchodu detí a sprevádzajúcich osôb tak, aby sa zamedzilo miešaniu skupín v šatni.
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky. Dieťa si v šatni zloží rúško a počas pobytu v materskej škole ho nemusí vôbec nosiť.
* Zákonný zástupca tiež musí rešpektovať pravidlá ZÁKAZU nosenia hračiek alebo iného materiálu z domu do materskej školy.
* Zákonný zástupca odovzdáva dieťa výhradne pedagogickému zamestnancovi (PZ), ktorý dieťa prevezme a vykoná ranný zdravotný filter.
* Materská škola zabezpečuje každodenný ranný zdravotný filter + ranné meranie telesnej teploty detí bezdotykovým teplomerom + rannú dezinfekciu rúk detí v každej triede. Pri zistení telesnej teploty dieťaťa nad 37°C sa dieťa do MŠ neprevezme.
* Zákonný zástupca predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie .
* Zákonný zástupca pri každom odovzdaní dieťaťa do materskej školy podpisuje Prehlásenie zákonného zástupcu o zdravotnom stave dieťaťa.
* V triede bude maximálne 15 detí. V triedach môžu byť spolu aj deti, ktoré pred mimoriadnym prerušením prevádzky, kvôli prevencii nákazy COVID-19, neboli v spoločnej triede. Ak by ale došlo k poklesu detí počas daného týždňa v jednej triede, tak v nasledujúcom týždni sa dve skupiny môžu spojiť.
* V závislosti od poveternostných podmienok sa prevažná väčšina aktivít s deťmi a pre deti bude organizovať v exteriéri - v areáli MŠ.
* Deti si budú počas dňa pravidelne pod dohľadom umývať ruky a majú zakázané používať textilné uteráky. Na usušenie rúk budú deti používať papierové utierky, ktoré sa po použití zahodia do odpadu.
* Školské stravovanie sa bude realizovať v bežnej podobe tak, aby sa skupiny detí nepremiešavali.
* Materská škola sa v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.
* Zvýšenú pozornosť budeme venovať rozvíjaniu a upevňovanie hygienických návykov osobitne pred stravovaním a po príchode zvonku.
* V spálni je zabezpečená dostatočná vzdialenosť medzi lôžkami, pričom odporúčaná vzdialenosť je aspoň 1 meter medzi lôžkami. Na odpočinok detí sa môžu používať aj dostatočne vyvetrané a dezinfikované priestory triedy. Výmena posteľnej bielizne sa odporúča 1x do týždňa bežným spôsobom.
* Materská škola do konca školského roka neorganizuje žiadne spoločné akcie – MDD, rozlúčky s deťmi, besiedky a iné hromadné podujatia, pri ktorých dochádza k združovaniu väčšieho počtu osôb, v nevyhnutnom prípade realizuje podujatie len na úrovni skupiny a bez prítomnosti zákonných zástupcov a iných osôb, nepracujúcich v materskej škole.
* Pedagogický zamestnanec školy nosí ochranný štít pri výkone výchovno-vzdelávacieho procesu. Nepedagogický zamestnanec nosí ochranný štít počas výkonu svojej činnosti.
* V miestnosti, kde sa zdržuje skupina, je zabezpečené časté a intenzívne vetranie. Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
* Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Poháriky, zubné pasty a zubné kefky sú uskladnené a nesmú sa používať.
* Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. Smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

V Košiciach - Šaci: 21.05.2020

Spracovala: Mgr. Lenka Nogová, riaditeľka školy

VÁŽENÍ RODIČIA,

žiadame Vás, aby ste si dňa 27.5.2020 t.j. v stredu prišli vyzdvihnúť osobné veci Vášho dieťaťa z dôvodu dezinfekcie priestorov MŠ.

**1.trieda o 8.00 hod.**

**2.trieda o 8.30 hod.**

**3.trieda o 9.00 hod.**

**4.trieda o 9.30 hod.**

**6.trieda o 10.00 hod.**

**7.trieda o 10.30 hod.**

Veci Vám odovzdá triedna učiteľka pri vchode do budovy MŠ.

V prípade, že Vám daný termín a čas nevyhovuje kontaktujte nás na tel. čísle 0911 285 700, prípadne e-mailom - mssaca@eposta.sk